ฝนซัดกระหน่ำ! กทม.หลายพื้นที่น้ำขังรอระบาย ฟากจนท.เร่งเดินเครื่องสูบน้ำเต็มกำลัง
ฝนซัดกระหน่ำ! กทม.หลายพื้นที่น้ำขังรอระบาย ฟากจนท.เร่งเดินเครื่องสูบน้ำเต็มกำลัง
ฝนซัดกระหน่ำ! กทม.น้ำขังรอระบาย ฟากจนท.เร่งเดินเครื่องสูบน้ำเต็มกำลัง
7 มิ.ย. 2562

ศูนย์ป้องกันน้ำท่วม กรุงเทพมหานคร (กทม.) รายงานว่า เมื่อเวลา 14.30 น. กทม.มีฝนเล็กน้อยถึงปานกลาง เขตลาดกระบัง ประเวศ คลองเตย วัฒนา วังทองหลาง บางกะปิ บึงกุ่ม สาทร สะพานสูง สวนหลวง บางนา พระโขนง บางรัก พระนคร ป้อมปราบฯ สัมพันธ์วงศ์ ราชเทวี ปทุมวัน ดุสิต พญาไท ดินแดง ห้วยขวาง จตุจักร ลาดพร้าว บางซื่อ บางพลัด ตลิ่งชัน ทวีวัฒนา ภาษีเจริญ บางกอกน้อย บางกอกใหญ่ คลองสาน ธนบุรี
รวมถึงบริเวณอ่าวไทย อ.บางพลี อ.บางเสาธง อ.บางบ่อ เมืองสมุทรปราการ รอบนอกฝนเล็กน้อยถึงปานกลาง อ.ปากเกร็ด อ.บางกรวย อ.บางใหญ่ อ.บางบัวทอง อ.ไทรน้อย เมืองนนทบุรี เคลื่อนตัวทิศตะวันตก แนวโน้มคงที่ ปริมาณฝนสูงสุดเขตวังทองหลาง 55.5 มม.
ทั้งนี้ มีน้ำรอการระบายที่ ถ.ประชาสงเคราะห์ หน้าตลาดห้วยขวาง ถนนราชวิถี เชิงสะพานซังฮี้ ถนนพหลโยธิน แยกเกษตร ฝั่งอมรพันธ์ ถนนรัชดาภิเษก แยกเทียมมิตร โดยเขตต่าง ๆ ได้เร่งลงพื้นที่ตรวจความรียบร้อยและช่วยเหลือทันทีที่ฝนตก เช่น เขตพญาไท จัดเจ้าหน้าที่ฝ่ายโยธา เดินเครื่องสูบน้ำเต็มกำลังทันทีที่ฝนตก บริเวณซอยอินทามระ 29 แยก 4 เพื่อมิให้เกิดผลกระทบจากปัญหาน้ำรอระบาย พร้อมเร่งระบายน้ำบนผิวจราจรถนนพหลโยธิน
ด้านเขตสะพานสูง จัดเจ้าหน้าที่กลุ่มงานระบายน้ำ ลงพื้้นที่ประจำจุดอ่อนน้ำท่วมและดำเนินการพร่องน้ำที่หมู่บ้านนักกีฬาแหลมทอง ซ.5, ซ.21ง, ถ.กรุงเทพกรีฑา และเคหะธานี 4 เพื่ออำนวยความสะดวกให้กับประชาชนในการสัญจรไปมา
ขณะที่เวลา 15.00 น. กทม.ปานกลางปกคลุมเกือบทั่วทุกพื้นที่ กทม. ฝนเล็กน้อยบริเวณอ่าวไทย อ.บางพลี อ.บางเสาธง อ.บางบ่อ เมืองสมุทรปราการ อ.บางน้ำเปรี้ยว อ.เมืองฉะเชิงเทรา รอบนอกฝนเล็กน้อยถึงปานกลาง อ.ปากเกร็ด อ.บางกรวย อ.บางใหญ่ อ.บางบัวทอง อ.ไทรน้อย เมืองนนทบุรี เคลื่อนตัวทิศตะวันตก แนวโน้มคงที่ ปริมาณฝนสูงสุดเขตห้วยขวาง 96.0 มม.